ОБЯВЛЕНИЕ
На основание чл. 26, ал. 2 от  Закона за нормативните актове/ЗНА/, във връзка с чл. 77 от АПК
ПРОЕКТ ЗА ИЗМЕНЕНИЕ И ДОПЪЛНЕНИЕ НА ТАРИФА ЗА
ТАКСИТЕ ЗА ВОДОВЗЕМАНЕ ОТ МИНЕРАЛНО НАХОДИЩЕ «КРУШУНА», РАЗПОЛОЖЕНО НА ТЕРИТОРИЯТА НА ОБЩИНА ЛЕТНИЦА, ОБЛАСТ  ЛОВЕЧ
На заинтересованите граждани и организации се предоставя 14-дневен срок, считан от 09.07.2014 г. до 23.07.2014 г. включително, за предложения и становища по Проекта за изменение и допълнение на Тарифа за таксите за водовземане от минерално находище «Крушуна», разположено на територията на община Летница, област  Ловеч на адрес: гр.Летница, бул.”България” № 19 - Общински център за услуги и информация при Община Летница
На основание чл, 21, ал. 1, т. 8 и т. 12 от ЗМСМА, чл.21, ал.2 във връзка с чл.21, ал.1, т.7 от ЗМСМА и §133, ал.7, т.1, б.»в» от ПЗР към ЗИД на ЗВ  
ПРЕДЛАГАМ

Общински съвет гр. Летница да приеме следното изменение и допълнение на Тарифа за таксите за водовземане от минерално находище «Крушуна», разположено на територията на община Летница, област  Ловеч:
I. „Чл.6. Таксата за водовземане от минерални води се определя по следната формула: Т = Е x W, където:

· Т е размерът на дължимата годишна такса в лева;

· Е е единичният размер на таксата, в зависимост от целта за която ще бъда ползвана черпената вода,  съгласно таблицата по чл.8 – в лв./куб. м;

· W е размерът на разрешения годишен воден  обем в куб. м.“
се изменя и приема следния вид:

„Чл.6. Таксата за водовземане от минерални води се определя по следната формула: Т = Е x W, където:

· Т е размерът на дължимата годишна такса в лева;

· Е е единичният размер на таксата, в зависимост от целта за която ще бъда ползвана черпената вода,  съгласно таблицата по чл.7 – в лв./куб. м;

· W е размерът на разрешения годишен воден  обем в куб. м.“
II. Чл.7. Единичният размер на таксата за водовземане от минерални води добивани директно от първоизточника, се определя съгласно следната таблица:
	№
	Цел на използване
	Размер на таксата – Е

	
	на минералната вода
	(лв./куб. м)

	
	 
	t > 50 °С

	1
	За балнеолечебна дейност на търговски дружества регистрирани по Закона за здравните заведения
	0.05 лв.

	2
	За спорт, отдих, отопление и хигиенни нужди в организации и/или юридически лица на бюджетна издръжка
	0.20 лв.

	3
	За спорт, отдих и хигиенни нужди в обекти, собственост на физически или юридически лица
	0.50 лв.

	4
	Всички други цели
	0.50 лв.


се изменя и приема следния вид:
Чл.7. Единичният размер на таксата за водовземане от минерални води добивани директно от първоизточника, се определя съгласно следната таблица:

	№
	Цел на използване
	Размер на таксата – Е

	
	на минералната вода
	(лв./куб. м)

	
	 
	t > 50 °С

	1
	Питейно-битово водоснабдяване
	0.029 лв.

	2
	Лечебни цели в специализирани болници за лечение и рехабилитация
	0.05 лв.

	3
	Всички други цели
	0.50 лв.


III.  Допълнителни разпоредби

§ 1. По смисъла на тази Тарифа целите на ползване на водата са:

1. „Питейно-битово водоснабдяване“ – когато черпената вода се използва за пиене, приготвяне на храна и други битови цели или за производство на хранителни, лекарствени или козметични продукти или вещества, предназначени за консумация от човека, в случай че качеството на водата може да окаже влияние върху качеството на крайните продукти.
2. „Лечебни цели в специализирани болници за лечение и рехабилитация“, ” е водоползване, при което минералните води се ползват в заведение, регистрирано по Закона за лечебните заведения, или в обект към такова заведение.

3. „Други цели” са цели извън изрично посочените в т.1 и т.2.
М О Т И В И

КЪМ
ПРОЕКТА ЗА ИЗМЕНЕНИЕ И ДОПЪЛЕНЕНИЕ НА ТАРИФА

за таксите за водовземане от минерално находище «Крушуна», разположено на територията на община Летница, област  Ловеч
(съгласно изискванията на чл.28, ал.2 от ЗНА)

1. Причини, налагащи приемането на Тарифа за таксите за водовземане от минерално находище «Крушуна», разположено на територията на община Летница, област  Ловеч:

-пълно синхронизиране на тарифата със свързаните с нейното прилагане нормативни актове. 
 2. Цели, които се поставят:

Целите  на този проект са:

- постигане на ясни и точни регламенти за заплащане на таксите за водовземане от  минерално находище «Крушуна». 
- даване възможност на трети лица да ползват минералната вода срещу предварително определените в тарифата такси за различните видове услуги. 
 3. Финансови и други средства, необходими за прилагането на новата уредба.

Проектът на Тарифа за таксите за водовземане от минерално находище «Крушуна», разположено на територията на община Летница, област  Ловеч не изисква нови финансови или други средства.

4. Очаквани резултати от прилагането, включително финансови, ако има такива.

Очакваните резултати от прилагането на Тарифата са: 

- финансови - чрез събирането на такси за издаване на разрешително за водовземане,  за продължаване срока на издадено разрешително за водовземане, за изменение и допълнение на издадено разрешително за водовземане, за водовземане от Находище за минерална вода „Крушуна“ ще бъдат реализирани приходи в бюджета на Община Летница.
- други – поддържане на минералното находище и свързаните с него съоръжения. 
5. Анализ за съответствие с правото на Европейския съюз.

Предлаганият проект на Тарифа за таксите за водовземане от минерално находище «Крушуна», разположено на територията на община Летница, област  Ловеч е подзаконов нормативен акт за прилагане на отделни разпоредби на Закона за водите.
ВНОСИТЕЛ:

Д-Р КРАСИМИР ДЖОНЕВ

Кмет на община Летница
